《九锁山十咏·丹泉》
宋代·吕同老

觱沸槛外泉，远出天柱阳。
清音映空谷，潜波涣寒塘。
昔人养灵芝，长年此山旁。
金骨换玉髓，素虬朝紫皇。
尚余浴丹池，神光透扶桑。
蓬莱几扬尘，兹泉日泱泱。
我愿涤世纷，朗咏三元章。
手持北斗杓，下酌流霞浆。

作者简介：约公元一二七四年前后在世字和甫，济南人。生卒年均不详，约宋度宗成淳末前后在世。入元不仕。能词，尝与唐珏、唐艺孙、陈恕可等唱和于天柱山房，作赋蟹调，寄桂枝香。